Subject: Külastus
From: Daire Gorjatško <[email-masked]>
To: "Justiits- ja Digiministeerium" <[email-masked]>
Date: Wed, 14 Jan 2026 12:48:42 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere

Kirjutan Mulgi vallast Karksi-Nuiast August Kitzbergi nimelisest
Gümnaasiumist.
Plaanime kirjutada Eesti Interneti SA taotlusvoori projekti, mis toetab
tegevusi, mis panustavad Eesti interneti ja selle kogukonna arengusse.
Konkursi eesmärgiks on tõsta erinevate sihtgruppide teadlikkust ja oskusi
küberturvalisuses, sh tuua sihtgrupini päevakajalised ja tulevikuvaatavad
teemad ning anda praktilisi kogemusi enda kaitsmiseks. Lisaks panus
internetivabadusega seotud oskuste edendamiseks ja arutelude läbiviimise
toetamiseks. Eriti olulisteks sihtgruppideks on noored, samuti väljaspool
suurlinnu elavad inimesed. Toetusi jagatakse küberturbe ja
internetivabaduse alaste teadmiste ning oskuste arendamiseks.
Sellega seoses planeerime gümnaasiumi õpilastega (10.-12. klass - u. 45
õpilast) ühe andmekeskuse ekskursiooni Harjumaal, kui nad nõustuvad meid
vastu võtma. Õppekäigu soovime siduda veel tegevusi ja üks mõte ja
soovitus on külastada justiits- ja digiministeeriumi. See on meil
planeeritud uude õppeaastasse, november 2026. Kas te võtate vastu meie
õpilasgrupi ja kas digi- või küberturbe spetsialist saab õpilastele teha
loengu, ettekande, arutelu?
Sellel õppeaastal käisime gümnaasiumiga kliimaministeeriumis, me väga
hindame, et õpilastel oleks lai silmaring ja anname oma panuse, et neid
viia kohtadesse ja tutvustada teemasid, mida võib-olla nii väga õppekava
ei puuduta.

Tänades
Daire Gorjatško
Info- ja projektijuht
43 41 108
akg.vil.ee <http://akg.vil.ee/>